უტუგავა კუნიიოსი

**უტუგავა კუნიიოსი** (დ. 1 იანვარი, 1798 – გ. 14 აპრილი, 1861) — ერთ-ერთი უკანასკნელი დიდი ოსტატი იაპონური უკიიო-ე სტილით ხატვასა და ხეზე წერაში. იყო უტაგავას სკოლის წევრი.

კუნიიოსის შემოქმედება ჟანრთა ფართო სპექტრს მოიცავდა. ის ხატავდა პეიზაჟებს, მშვენიერ მანდილოსნებს, კაბუკის მსახიობებს, კატებს და მითიურ ცხოველებს, თუმცა განსაკუთრებული ცნობადობა სამურაების გმირული ისტორიების ასახვით მოიპოვა. მის ნამუშევრებში ჩართული იყო ბუნების ხედებისა და კარიკატურების დასავლური წარმოდგენები. კუნიიოსი ხშირად ეხმარებოდა მამას ტექსტურების დიზაინების შექმნაში. მისმა ამ გამოცდილებამ, არაერთი მკვლევარის მოსაზრებით, შემდგომში ასახვა მის ნამუშევრებში ჰპოვა, კერძოდ კი ეს მის ფერების მდიდარ პალიტრასა და ტექსტურების ხშირ გამოყენებაში გამოვლინდა. ამბობენ, რომ როდესაც შვიდი ან რვა წლის იყო, მან პირველად იხილა უკიიო-ე სტილით შესრულებული სამურაების გმირობების ამსახველი ტილოები, რამაც  იგი ძალიან დააინტერესა. 

იოშისაბურომ თავისი ხატვის ნიჭი 12 წლის ასაკში გამოავლინდა და მალევე უკიიო-ეს ცნობილი ოსტატის, უტუგავა ტოიოკუნის, ყურადღება მიიპყრო.

რეფორმების შემდგომ დეკადაში კუნიიოსი ბუნების ხედების გამოსახულებებს ქმნიდა, რომელთაც ცენზურა არ ეხებოდა. მათ შორის აღსანიშნავია „სანკაი მეისან ზუკუში“, რომელშიც იგი დასავლური ხელოვნებისთვის დამახასიათებელ ჩრდილებს, პერსპექტივასა და პიგმენტებს იყენებს და „ტოკიოს ცნობილი ხედები“, რომელიც შთაგონებულია კაცუსიკა ჰოკუსაის სერიით „ფუჯის ოცდათექვსმეტი ხედი“. 

1840-იანი წლების ბოლოს, კუნიიოსმა კვლავ დაიწყო მსახიობთა ილუსტრაციების შექმნა. იგი ცენზურას თავს ცნობილი კაბუკის მსახიობების ბავშვური, მულტფილმის პერსონაჟების მსგავსი პორტრეტების ხატვის  გზით არიდებდა. აქ იგი შემოქმედებითად იყენებდა ელემენტარულ, ბავშვურ სცენარებს, რომლებიც მსახიობების სახეებთან ჰქონდა მიწერილი. კატებისადმი დიდი სიყვარულის გამო მან თავის კაბუკიში არაერთი ადამიანი კატებით ჩაანაცვლა. ასევე ცნობილია, რომ ამ პერიოდში ის ექსპერიმენტებს ატარებდა ფართო კომპოზიციაზე, ადიდებდა ვიზუალურ ელემენტებს დრამატული, გაზვიადებული ეფექტის მისაღწევად (მაგ: მასაკადოს ქალიშვილი პრინცესა ტაკიაშა სომას ძველ სასახლეში). 1856 წელს კუნიიოსს დამბლა დაეცა, რის შემდეგაც მეტად უჭირდა კიდურების მოძრაობა. მისი ამ პერიოდში შესრულებული ნამუშევრები შედარებით დაბალი დონის ხელოვნებად მიიჩნევა. გარდაცვალებამდე კუნიიოსი უცხოელებისთვის იოკოჰამას პორტის გახსნას შეესწრო და 1860 წელს შექმნა ორი ნამუშევარი, რომლებიც იოკოჰამაში დასავლური ცივილიზაციის შემოსვლას ასახავს. კუნიიოსი გარდაიცვალა 63 წლის ასაკში, 1861 წლის აპრილს, გენიადანაში, საკუთარ სახლში.

## გალერეა
### ტრიპტიქები

File:Takiyasha the Witch and the Skeleton Spectre.jpg|*ჯადოქარი ტაკიიაშა და ჩონჩხი*, 1844
File:Kagesue, Takatsuna and Shigetada crossing the Uji river.jpg|კაჯივარა კაგესუე, სასაკი ტაკაცუმა და ჰატეკეიამა შიგეტადა კვეთენ მდინარე უძის გენპეის ომის პერიოდში
File:La expedición de Xu Fu, por Utagawa Kuniyoshi.jpg|*ცინის დინასტიის პირველი იმპერატორი უკვდავების ჯადოსნური ბალახის ძიებაში*, 1843

### ჰორიზონტალური ფორმატის პეიზაჟები

File:Kuniyoshi Utagawa, At the shore of the Sumida river.jpg|*მდინარე სუმიდას სანაპირო*
File:Kuniyoshi Utagawa, Mt fuji from Sumida.jpg|*ფუჯი სუმიდადან*
Image:Kuniyoshi Utagawa, Pilgrims in the waterfall.jpg|*პილიგრიმები ჩანჩქერზე*

## რესურსები ინტერნეტში
*Utagawa Kuniyoshi's Cats
*Kuniyoshi Project
*Utagawa Kuniyoshi Online
*Ukiyo-e Caricatures 1842-1905  
*Short biography at Artelino
*Graphic Heroes, Magic Monsters 

## სქოლიო
კატეგორია:იაპონელი მხატვრები
კატეგორია:მხატვრები ანბანის მიხედვით